Thread:User talk:Centerlink/Käännöksien laatu/reply (8)

Joo, tässä alkuperäistekstissä on käytetty latinalaista sanaa corpus, joka on näköjään suomennettu slangimaiseksi ilmaisuksi "korpus", jota on käytetty siellä täällä. Esimerkiksi saksalaisessa käännöksessä ei ole välitetty latinasta vaan käännetty sana termillä Hauptteil, mikä tarkoittaa kai pääosastoa. Itse katsoin, että kyse on suunnilleen sama kuin englanninkielen body, joka muistaakseni löytyi corpuksen synonyymina jostain webbisanakirjasta. Management on hallinta, hallinnointi ja frame on ikkuna, kehys, joten näistä muodostin yhdyssanan.

Näissä käännöksissä on pulmana, että joskus kääntäjät ovat valinneet suomalaiseksi vastineeksi tällaisen slangityyppisen ilmaisun sen sijaan, että olisivat keksineet hyvää suomalaista termiä. On niinkuin menty yli siitä missä aita on matalin. Ja sitten jos myöhemmin kääntäjät yrittävät muuttaa sitä paremmaksi, niin siitä tulee kritiikkiä, koska slangi-ilmaisu on jo vakiintunut.